
ประกาศองค์การบริหารส่วนตำบลพนมวังก์
เรื่อง   สอบราคาจ้างเหมางาน  ตามโครงการก่อสร้างปรับปรุงศูนย์พัฒนาเด็กเล็กบ้านทุ่งขึงหนัง  
------------------------------

                       ด้วยองค์การบริหารส่วนตำบลพนมวังก์  อำเภอควนขนุน จังหวัดพัทลุง  มีความประสงค์จะสอบราคาจ้างเหมา  ตามโครงการก่อสร้างปรับปรุงศูนย์พัฒนาเด็กเล็กบ้านทุ่งขึงหนัง   (โดยกำหนดราคากลางค่าก่อสร้าง 340,000.-  บาท  )    ซึ่งมีรายละเอียดดังนี้               
                      1. ทำการก่อสร้างกำแพง รอบศูนย์พัฒนาเด็กเล็กบ้านทุ่งขึงหนัง   ความยาวรวมไม่น้อยกว่า 182  เมตร  ความสูง  1.35 เมตร ติดตั้งประตูเหล็กบานเลื่อน ความกว้างไม่น้อยกว่า  5.60  เมตร ความสูง ไม่น้อยกว่า 1.70 เมตร
                       2.  ทำการถมดิน  บริเวณศูนย์พัฒนาเด็กเล็กบ้านทุ่งขึงหนัง  โดยมีปริมาณดินถมไม่น้อยกว่า                    155  ลูกบาศก์เมตร  พร้อมเกรดเกลี่ยตกแต่งเรียบร้อย
                 3. ทำการปูพื้นศูนย์พัฒนาเด็กเล็ก ฯ ด้วยกระเบื้องเซรามิก  ขนาด 12”x 12” จำนวนพื้นที่  188  ตารางเมตร  หรือเต็มพื้นที่  พร้อมทำการก่อสร้างอ่างล้างหน้า  ตามแบบก่อสร้างของ  อบต.  พนมวังก์  เลขที่  5 / 2550                   
   4. จัดทำป้ายประชาสัมพันธ์   จำนวน  2  ป้าย

               
ผู้มีสิทธิเสนอราคาจะต้องมีคุณสมบัติดังนี้
                    
1.  เป็นนิติบุคคล  หรือบุคคลธรรมดา   ที่มีอาชีพรับจ้างงานที่สอบราคาจ้างดังกล่าว
2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อ  ผู้ทิ้งงานของ
ทางราชการ  รัฐวิสาหกิจ  หรือหน่วยงานบริหารราชการส่วนท้องถิ่น ในขณะที่ยื่นซองสอบราคา
3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาล
ของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4.  ไม่เป็นผู้มีผลประโยชน์ร่วมกันกับผู้เสนอราคา  รายอื่นที่เข้าเสนอราคา  ให้แก่   องค์การ -
บริหารส่วนตำบลพนมวังก์  ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้

5.   ผู้เสนอราคาจะต้องเป็นนิติบุคคลหรือบุคคลธรรมดา   มีผลงานก่อสร้างประเภทเดียวกันกับ
งานที่สอบราคาจ้างในวงเงินไม่น้อยกว่า   170,000   บาท    และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น    หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น    รัฐวิสาหกิจ   หรือหน่วยงานเอกชนที่องค์การบริหารส่วนตำบลเชื่อถือ 
                      
 กำหนดดูสถานที่ก่อสร้าง    ในวันที่     21  สิงหาคม  2550  ระหว่างเวลา  10.00  น. ถึง  10.30  น.

โดยมาพร้อมกัน  ณ  ที่ทำการองค์การบริหารส่วนตำบลพนมวังก์   หากบุคคลใดไม่ไปดูสถานที่ก่อสร้าง ตามวัน เวลาที่กำหนดก็เสมือนได้ดูสถานที่ก่อสร้างและทราบรายละเอียดถี่ถ้วนแล้ว  จะมาเรียกร้องสิทธิใดๆ  ภายหลังไม่ได้
กำหนดยื่นซองสอบราคา  ในวันที่   22  สิงหาคม  2550  ระหว่างเวลา  10.00  น. ถึงเวลา  10.30 น. 
ณ   ศูนย์รวมข้อมูลข่าวสารองค์การบริหารส่วนตำบลระดับอำเภอ  (อำเภอควนขนุน )    และกำหนดเปิดซองสอบราคาในวันเดียวกัน   เวลา   10.40  น.  เป็นต้นไป         

                      
ผู้ใดสนใจติดต่อขอซื้อเอกสารสอบราคาในราคาชุดละ   1,500   บาท  ได้ ณ  ที่ทำการองค์การ-บริหารส่วนตำบลพนมวังก์  ระหว่างวันที่  6  สิงหาคม  2550   ถึงวันที่   21  สิงหาคม 2550  สามารถดูรายละเอียด      ทางเว็บไซต์   www.panomwang.go.th   หรือโทรศัพท์หมายเลข   0- 7467- 4595   ต่อ  14   ในวันและเวลาราชการ
        ประกาศ   ณ   วันที่    3  เดือน    สิงหาคม    พ.ศ.  2550  

                                                          
(ลงชื่อ)        สมชาย     ขาวสุด

 (นายสมชาย   ขาวสุด)

รองนายกองค์การบริหารส่วนตำบล  รักษาราชการแทน

     นายกองค์การบริหารส่วนตำบลพนมวังก์

